Den Vest-Sjællandske Avis, 1825-12-12
Uagtet vi have Efterretninger fra Wien, som naae til den ste December, saa høres dog ikke det allermindste om den Ægyptiske Tyrkiske Flaades Ankomst eller om dens Skjebne. Den Østerrigske Jagttager fortæller kun, at en Engelsk Fregat har bemægtiget sig et Tripolitansk Røverskib, og at det derved blev befundet, at det var et Græsk Skib under Tripolitansk Flag, og at besætningen bestod af Mainotter. Den tilføier: at de Europæiske Magters Krigskibe, som beseile Archipelet, giøre sig al Umage for at udrødde dette Søerøverie. og at de lade Mandskabet springe over Klingen, naar de faae fat paa saadanne Skibe. – Goeletten Etoile er ankommen til Marseille fra Napoli, som den forlod den 17de October. Med denne berettes: at endskiøndt Moreotterne ikke udvise at den Energie, som deres Sag udkræver, saa foruroelige de dog Jbrahim med temmelig Held, saa at han meget længes efter at erholde Forstærkninger. Man frygtede den gang i Napoli for at den Tyrkiske Flaade skulde med sine Brandere giøre Forsøg mod Hydra og Skibsværfterne der, og vilde derfore afsende Oberste Fabrier dertil med nogle Compagnier regulaire Tropper for at forsvare Øen. – En lærd Tydsker, som har opholdet sig et halvt Aar i Grækenland for at samle Mønter og Oldsager, har skrevet et Brev derfra af 7de Octbr.; hvori han skildret Grækerne som et aldeles fordærvet Folk og deres Sag som ganske haab løs, og formeener at Aarsagen hvorfor de endnu kunne forsvare sig er allene Tyrkernes Dumhed og Uvidenhed (men de lærde Antiquarer ere slette Dommere i politiske Anliggender, de have bestandig det gamle Grækenland i Hovedet, sammenligne dermed den nærværende Tilstand og ville ikke indsee, at et længe undertrykket og mishandlet Folk kan ikke være cultiveret, og at det først maae udaf sin nærværende Forfatning for eengang at blive det. At Grækerne have meget naturligt Talent maae alle tilstaae, som kiende dem; de trænge blot til en ordnet Statsforfatning og til Veiledning, eller til at en stor Mand stiller sig i Spidsen for dem.) Der meldes fra de Moldauiske Grændser at befalingen til at rømme Fyrstendømmerne er endelig ankommen til Constantinopel, og at den er bleven efterfulgt.) Med alt det hedder det, skulle nye Foranstaltninger af Divanet være af den Beskaffenhed, at den gode Forstaaelse imellem Rusland og Porten er endnu ikke bleven fuldkommen tilveiebragt. Naar dette er skeet, saa vil det derved give sig tilkiende, at den saalænge udvalgte Russiske Ambassadeur Marquien af Nibeaupierre virkelig ankommer til Constantinopel.) De udenlandske Blade begynde atter at tale om Politik, og formeene at vigtige Underhandlinger ere i Gang og at man kan haabe, at de store Magter ville i denne Vinter fatte en Resolution angaaende Bestemmelsen af Forholdet imellem Grækenland og Tyrkiet. Man overlader sig til det Haab, at en stor Continental Magt, vil vise sig mindre utilbøielig til at antage Hr. Cannings Forslag. Hr. Zea er bleven udnævnt til Spansk Minister ved det Sachsiske Hof. - Hertugen af Jnfantado ser den største Opmærksomhed for Raadet af Castilien, saa at den Consultative Junta, hvilken nyelig har besluttet at henvende sig til Hs. Majestæt om Bekiendtgiørelsen af et Amnestie Dekret, vil formodentlig blive ophævet. Hertugen har offereret Staten sine Jndtægter for et Aar, som bestaae af 4 Millioner Realer, og Erkebiskoppen af Toledo har i Geistlighedens Navn tilbudt Kongen, 25 Millioner Realer.